Aage Frandsen (SF), 1998-10-22:
på vores forespørgsel
, takke for det, der blev sagt.
Specielt lagde jeg mærke til undervisningsministerens lille bemærkning
om, at rapporten om kvalitet i uddannelserne naturligvis ikke dækker hele kvalitetsbegrebet, men kun er et element. Jeg vil også takke de tre ministre for de elementer om kvaliteten, som blev fremhævet, men jeg hæftede mig selvfølgelig også ved noget af det, der blev sagt, fordi ét er, at vi principielt er enige om kvalitet, men hvad betyder det så i den konkrete virkelighed?
Jeg vil nu fremlægge vores overordnede syn på kvalitet, som selvfølgelig er noget forskelligt, alt efter hvordan den udmøntes og hvor vi er henne i uddannelsessystemet.
Her er jeg helt enig med undervisningsministeren i, at det selvfølgelig er noget forskelligt, når det gælder folkeskolen, og når det er videregående uddannelser.
Vi har opgjort det i 15 punkter.
1. Uddannelsessystemet skal være indrettet sådan, at der er uddannelsestilbud til alle. Vi er forskellige, og vi skal respektere forskelligheden.
Uddannelserne skal ikke være ens.
Det betyder også, at ungdomsuddannelserne skal være indrettet sådan, at vi på den ene side har de meget boglige gymnasiale uddannelser, som har deres formål, og på den anden side har tilbud til unge som f.eks. EGU og produktionsskoler, som netop ikke er boglige.
Der er tale om unge, som afskyr det boglige, og der er nogle, for hvem folkeskolen har efterladt mindre indtryk, end de unge efterlod i folkeskolen.
større viden.
Det er en indlysende sandhed, men ikke desto mindre er det værd at fremhæve, og i den forbindelse er det også værd at fremhæve, at det selvfølgelig også er noget, som man godt kan måle, men det er ikke så enkelt at måle.
Det er klart, at vi må diskutere - enten i dag, eller når ministeren har fremsat forslag om et evalueringsinstitut - hvad vi så gør, hvis der er nogle uddannelser, der ikke lever op til de mål, som er fremlagt.
Det er afgørende i den forbindelse også at lægge vægt på, at det er ikke det, der er lettest at måle, der er rigtigst at måle.
Vi kan have nogle ting, som vi sagtens kan måle, men i virkeligheden kan der være andre ting, som er langt vigtigere.
Jeg har somme tider indtryk af, at man nogle steder næsten synes, det er et problem, at der er nogle, der er så glade for en uddannelse, at de søger en bestemt uddannelse.
For os er det helt afgørende, at når lille Mette har været i folkeskolens 7. klasse og kommer hjem og er vildt begejstret for at gå der, uanset om hun har lært noget den dag, er det et tegn på, at der må være en kvalitet i uddannelsen.
Det er også vigtigt for os at understrege
, at når der er så mange unge, der vælger efterskolerne i dag, må det være, fordi disse unge finder en kvalitet dér, og så skal vi ikke hele tiden sige, at det er et problem, at de vælger efterskolen i 10. klasse, for det må så være, fordi der er noget at hente. Det er et tegn på, at når de unge vælger, vælger de altså ud fra en frihed, men de vælger også under et vist ansvar. I den forbindelse vil jeg godt nævne, at når unge vælger den frie ungdomsuddannelse, må det være, fordi de unge finder noget, som de ikke finder andre steder.
I stedet for at råbe op om, at nu skal man afskaffe den uddannelse, mener jeg, man skal fremhæve, at der må være en kvalitet.
I dag er det sådan, at ca. 70 pct. af dem, der vælger højskoler, betaler det hele selv.
Når de betaler 1.000 kr. om ugen, er det, fordi højskoler har en kvalitet.
Jeg synes så også, det er synd for dem, der ikke har råd til det, at de ikke kan opleve den kvalitet.
Uddannelsessystemet skal rumme en flerhed af uddannelser.
Det er helt afgørende, at man inden for uddannelsessystemet kan finde forskellige tilbud, og at det ikke nødvendigvis kun er inden for det offentlige system, men at det civile samfund i form af frie skoler osv. også skal have tilbud.
5. Der skal være fleksibilitet i uddannelserne.
Selv om man skal gennemføre den samme uddannelse, kan det godt være, at der er nogle, der vil gøre det i én hastighed, mens andre vil gøre det i en anden hastighed.
Det er derfor, vi synes, at det nuværende SU-system er glimrende, for så kan man tilrettelægge sin uddannelse inden systemet med 6-års-klip.
Det er jo fuldstændig horribelt, hvad man nogle steder hører
, at noget, der er lært på ét universitet i Danmark, ikke kan bruges på et andet universitet.
Det er en beskyttelse i stedet for, at det er af hensyn til de studerende.
Eller når der kommer fremmede hertil fra udlandet med en uddannelse og får at vide, at de ikke kan bruge den til noget som helst her i landet, ja, de kan ikke engang komme ind på den pågældende uddannelse, tyder det på, at der ikke bare er tale om dumhed, men der er tale om tåbelighed i den forbindelse.
Det er uddannelsesinstitutionerne, der forhindrer nogle i at bruge den uddannelse, de kommer med udefra.
7. Det er vigtigt, at uddannelsessystemerne bruges til at give den enkelte ansvarlighed og selvstændighed og bidrager til, at man kommer til at fungere godt i et demokratisk samfund.
Og igen mener vi, det er vigtigt at sige, når vi taler om selvstændighed og ansvarlighed, at så skal der gives mulighed for, at man kan vælge.
Vi tror mere på den unges eget valg, end vi tror på, at vi kan lave en statslig styring.
Uddannelserne skal bidrage til kvalificering til videre uddannelse.
Det betyder selvfølgelig ikke, at det overliggende uddannelsessystem skal bestemme, hvad der skal være i det underliggende.
Det er ikke gymnasierne, der skal bestemme, hvad man skal lave i folkeskolen, men det er vigtigt, at man har dialogen.
9. Det er vigtigt, at uddannelsessystemet kvalificerer til arbejdsmarkedet, herunder udvikler evnen til samarbejde, til omstilling osv. I den forbindelse mener vi også, det er vigtigt, at man betragter uddannelse som andet end det, der foregår på en uddannelsesinstitution.
Det er derfor, vi har fremhævet, at skal man være lærer eller psykolog, gør det ikke noget, at man har lært andet.
Vi synes sådan set, det er en forudsætning, at man har lært andet end det, man kan lære på uddannelsesinstitutionen.
10. Uddannelsessystemet skal være effektivt. Selvfølgelig skal man ikke gå længere i en uddannelse, hvis man kan opnå det samme på fem år som ved at gå seks år, hvis det er nøjagtig det samme.
Vi tror i øvrigt, at de studerende ved at bruge seks år har brugt dem fornuftigt, men selvfølgelig skal der også være effektivitet i uddannelsessystemet.
En forudsætning for kvalitet i uddannelserne er også, at vi har gode lærere.
Det er en helt afgørende forudsætning.
Vi kender alle sammen til, at vi har haft gode lærere og vi har haft elendige lærere.
Derfor håber vi på, at den nye læreruddannelseslov giver endnu bedre mulighed for gode lærere.
Vi ved også, at pædagogikum, som er lavet for gymnasielærere, er et lille fremskridt, men vi tror ikke på den statslige planlægning og tankegang, der ligger bag.
Derfor er vi bekymret over, om det overhovedet har den positive virkning, det burde have haft.
I den forbindelse kan det være værd at understrege, at der også er pædagogiske behov andre steder. 12.
Det er vigtigt at understrege, at den forskningsmæssigt baserede uddannelse og i den forbindelse forskningen styrkes.
Her er vi helt enige i det, som forskningsministeren sagde.
Uddannelse bliver aldrig afsluttet.
Vi uddanner os hele livet igennem, og der skal ikke være noget med, at bare fordi man har rundet de 50 år, kan man ikke længere uddanne sig.
Man kan sige, at der var nogle, der kunne trænge til at uddanne sig lidt mere, også efter at de er fyldt 50 år.
Det er helt afgørende, og derfor er vi også enige i de ting, som arbejdsministeren sagde om AMU-centrene.
Det er helt afgørende med kvalitet også dér, det er ikke kun, når vi taler om de videregående uddannelser.
Uddannelse skal ikke kun vurderes ud fra, hvad man kan bruge direkte i uddannelsen og direkte på arbejdsmarkedet.
Det er derfor, vi lægger meget vægt på, at vi har folkeoplysning og den slags ting.
Det er vigtigt, at vi løbende fornyr og justerer uddannelserne, og i den forbindelse lægger vi meget vægt på, at det er afgørende at lave forsøg og forberede uddannelserne, og at det ikke sker på hovsaløsningens grundlag.
I den forbindelse er vi ret bekymrede over det, som ministeren har planer om med hensyn til folkeskolen.
Vi var ret begejstrede for tidligere undervisningsminister Ole Vig Jensens tanker i forbindelse med 7-punkts-programmet, som vi tilsluttede os
Vi ser med bekymring på, hvad man nu absolut vil lave.
Det er kun et års tid siden, vi herinde var enige om disse ting, som man nu skal til at lave om.
siden?
Os bekendt er der ikke sket noget siden, som skulle betyde, at man skal lave en hel masse om med hensyn til 10. klasse eller lave handleplaner allerede fra 5. klasse eller sådan nogle ideer.
Vi synes ikke, det bygger på en forudgående grundig undersøgelse, eller at man vil forsøge på baggrund af, at det er velovervejet.
Som sagt mener vi også fra SF's side, kan jeg afslutningsvis sige, at der er behov for reformer, men det skal ikke være reformer på baggrund af hovsastemninger.
Vi mener, der er ting i uddannelsessystemet, som skal understøttes via økonomiske incitamenter.
Det er derfor, vi i vort finanslovudspil har foreslået en række ting, som styrker forskningen, og som styrker uddannelserne.
Det er derfor, at vi f.eks. som en mindre ting, men alligevel centralt i vores bevidsthed, peger på, at også sådan noget som højskoleophold kunne give anledning til, at man kunne bruge SU, og har man ikke SU-berettigelse, kunne man bruge et særligt højskoleklip.
Jeg fremhæver disse ting for at understrege, at uddannelse er meget andet end det, som er den traditionelle eksamensorienterede og den traditionelle boglige uddannelse.
Vi har i Folketinget en tradition for, at uddannelsespolitikken vedtages med en bredde.
Det vil vi gerne medvirke til, men vi vil ikke undlade at sige, at nogle af de ideer, som vi har hørt i det sidste halve års tid fra regeringens side, harmonerer mindre med de ideer, som vi hørte under den tidligere undervisningsminister. Vi kan lige så godt sige rent ud, at sådan er det, og vi håber på, at de tanker, som var Jørgen Jørgensens, K. Helveg Petersens og K.B. Andersens, er de tanker, som stadig væk vil være regeringens idé.